Janar Olusengun Obasanjo G.C.F.R ya kasan ce tsohon Janar din soja ne kuma ɗan siyasan Nijeriya. An haifi Obasanjo ne a shekara ta 1937 a birnin Abeokuta dake kudancin Najeriya (a yanzu itace jihar Ogun). Olusegun Obasanjo yayi shugabancin Nigeria ne daga watan Fabrairu ta sheka ta1976 zuwa watan Satumba shekara ta 1979 bayan mulkin Murtala Mohammed sannan ya mika wa Shehu Shagari mulki bayan wa'adin mulkinsa na farko. Daga bisani Obasanjo ya sake zama shugaban kasar Nijeriya yayin da mulkin kasar yakoma kan turbar dimokaradiya, inda yashiga zabe a karkashin jam'iyar Peoples Democratic Party (PDP) kuma yasamu nasara inda aka rantsar dashi a watan Mayu shekarar 1999. Bayan nan ya sake samun shugabantar kasar akaro na biyu a karkashin domokaradiya, bayan ya sake cin zabe a shekara ta 2003. Ƙarshen mulkinsa yakare a shekara ta 2007 inda yamara wa Umaru Musa Yar'adua baya kuma Yar'adua ya samu nasarar zama shugaban kasar Najeriya ne daga shekara ta 2007. A watan Agusta na 2021, Kungiyar Tarayyar Afirka ta nada Olusegun Obasanjo a matsayin Babban Wakilin Zaman Lafiya a Kahon Afirka.